**VENDIM**

**Nr. 532, datë 11.9.2018**

**PËR MIRATIMIN E RREGULLAVE PËR TREGTIMIN, TRANSPORTIN, RUAJTJEN DHE MAGAZINIMIN E PRODUKTEVE PËR MBROJTJEN E BIMËVE**

Në mbështetje të nenit 100 të Kushtetutës dhe të pikës 7, të nenit 20, të ligjit nr. 105/2016, “Për mbrojtjen e bimëve”, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

I. QËLLIMI DHE PËRKUFIZIMET

1. Qëllimi i këtij vendimi është zbatimi i kërkesave ligjore dhe përcaktimi i rregullave e procedurës për tregtimin, transportin, ruajtjen dhe magazinimin e produkteve për mbrojtjen e bimëve të regjistruara.

2. Të gjithë termat e përcaktuar në këtë vendim kanë të njëjtin kuptim me ata të përcaktuar në ligjin nr. 105/2016, “Për mbrojtjen e bimëve”. Për efekt të këtij vendimi, termat e mëposhtëm kanë këto kuptime:

a) “Import”, hyrja në territorin e Republikës së Shqipërisë të produkteve për mbrojtjen e bimëve (PMB) të regjistruara;

b) “Mjete mbrojtëse individuale (MMI)”, mjetet mbrojtëse që përdoren gjatë transportit, ruajtjes, tregtimit dhe përdorimit të PMB-ve. MMI-të janë dorezat mbrojtëse, veshjet mbrojtëse për trupin, maskat mbrojtëse për fytyrën, këpucët, që përdoren në të gjitha rastet, si dhe mbrojtëset e rrugëve të frymëmarrjes, që përdoren te PMB-të avulluese, si dhe në rastet e trajtimit te mjediset e mbyllura;

c) “Magazinë”, objekti i veçantë, që shërben për ruajtjen dhe shpërndarjen me shumicë të PMB-ve te njësitë e tregtimit me pakicë;

ç) “Magazinim”, koha e qëndrimit të PMB-ve në magazinë;

d) “Dokumenti i të dhënave të sigurisë (MSDS)”, informacioni për përdoruesin apo shpërndarësin, për rreziqet që mund të shkaktojë PMB-ja, si dhe për trajtimin, ruajtjen e asgjësimin e sigurt të saj. MSDS-ja lëshohet nga prodhuesi i PMB-së dhe e shoqëron PMB-në nga prodhimi deri te tregtimi me pakicë;

dh) “Drejtues teknik i tregtimit të PMB-ve”, personi fizik, i diplomuar në fushën e agronomisë, i punësuar me kohë të plotë, që përgjigjet për gjithë veprimtarinë teknike e profesionale;

e) “Njësi e tregtimit me shumicë”, njësia që shërben për tregtimin e PMB-ve te njësitë e tregtimit me pakicë;

ë) “Njësi e tregtimit me pakicë”, njësia që shërben për ruajtjen, shpërndarjen dhe prezantimin për shitje ose shitjen e drejtpërdrejtë të PMB-ve te përdoruesi i fundit;

f) “Recetë”, formati për përshkrimin e PMB-së, i printuar dhe i lëshuar nga specialisti i diplomuar agronom.

II. TREGTIMI ME SHUMICË I PRODUKTEVE PËR MBROJTJEN E BIMËVE

1. Në Republikën e Shqipërisë lejohet tregtimi me shumicë i PMB-ve të regjistruara.

2. Licenca e tregtimit me shumicë vendoset në një vend të dukshëm në njësinë e tregtimit me shumicë.

3. Çdo person i pajisur me licencë tregtimi me shumicë për PMB-të të klasifikuara “PMB të rrezikshme” dhe “PMB me rrezik të lartë” ka për detyrë:

a) Të hartojë një raport vjetor dhe ta paraqesë atë tek AKU-ja jo më vonë se muaji shkurt i vitit pasardhës, për sasinë dhe cilësinë e çdo PMB-je që ka importuar e hedhur në treg gjatë vitit të mëparshëm kalendarik;

b) të verë në dijeni AKU-në, me vetëdeklarim, për çdo efekt të dëmshëm te përdoruesi, mjedisi apo ekosistemi, njerëzit ose kafshët, që është vërejtur gjatë përdorimit, ekspozimit, përhapjes dhe shkarkimit të secilit PMB të importuar e të hedhur në treg.

4. Çdo person i pajisur me licencë tregtimi me shumicë, që kërkon të importojë PMB të klasifikuara “PMB të rrezikshme” dhe “PMB me rrezik të lartë”, duhet të njoftojë me parë SPMB-në për çdo ngarkesë. Njoftimi duhet të përmbajë të dhënat, si më poshtë vijon:

a) Emrin tregtar të PMB-së;

b) Numrin dhe datën e regjistrimit;

c) Emrin e lëndës/ve vepruese;

ç) Emrin e mbajtësit të dokumentit të regjistrimit (aplikantit);

d) Emrin e prodhuesit;

dh) Sasinë;

e) Vendin e origjinës, ku është prodhuar;

ë) Vendin nga importohet.

5. Njoftimi bëhet 1 deri në 3 ditë pune përpara datës së hyrjes së tyre në Republikën e Shqipërisë.

6. Inspektori i mbrojtjes së bimëve në pikat e kalimit kufitar (PIK), në zbatim të këtij vendimi, ka për detyrë:

a) Të kontrollojë e të verifikojë çdo parti PMB-je që hyn për t’u përdorur në Republikën e Shqipërisë dhe t’i evidentojë ato në një libër të veçantë, sipas shtojcës nr. 3 që i bashkëlidhet këtij vendimi;

b) Të ndalojë hyrjen në Republikën e Shqipërisë të PMB-ve të paregjistruara dhe kur vëren shkelje në lidhje me etiketimin e ambalazhimin e tyre.

7. Inspektimi i PMB-ve që ndodhen në treg, lidhur me plotësimin e kërkesave ligjore për tregtim, kryhet në bazë të planit vjetor të inspektimeve me bazë risku, të miratuar nga ministri.

Kontrolli për cilësinë e PMB-ve të vendosura në treg kryhet në bazë të planit vjetor të marrjes dhe analizimit të mostrave, të miratuar nga ministri.

8. Analizat cilësore të PMB-ve kryhen nga Instituti i Sigurisë Ushqimore dhe Veterinarisë (ISUV), i cili njofton me shkrim AKU-në, brenda 10 ditëve, për rezultatin e analizave.

9. Marrja e mostrave dhe analizimi i tyre kryhen sipas pikave 1, 2, 3, 4 e 5, të nenit 38, të kreut V, të ligjit nr. 10433, datë 16.6.2011, “Për inspektimin në Republikën e Shqipërisë”.

III. TREGTIMI ME PAKICË I PRODUKTEVE PËR MBROJTJEN E BIMËVE

1. Në Republikën e Shqipërisë lejohet tregtimi me pakicë i PMB-ve të regjistruara.

2. Licenca e tregtimit me pakicë vendoset në një vend të dukshëm në njësinë e tregtimit me pakicë.

3. Njësitë e tregtimit me pakicë shërbejnë për shitjen e drejtpërdrejtë të PMB-ve te përdoruesi i fundit.

4. Të dhënat për PMB-të e klasifikuara “PMB të rrezikshme” ose “PMB me rrezik të lartë”, që mbahen nga njësitë e tregtimit me pakicë, janë sipas shtojcës nr. 2 që i bashkëlidhet këtij vendimi.

5. Çdo person i pajisur me licencë tregtimi me pakicë për PMB-të e klasifikuara “PMB të rrezikshme” dhe “PMB me rrezik të lartë” ka për detyrë të hartojë një raport vjetor dhe ta paraqesë atë tek AKU-ja jo më vonë se muaji janar i çdo viti, për sasinë dhe cilësinë e secilit PMB që ka hedhur në treg gjatë vitit të mëparshëm kalendarik.

6. Shitja e PMB-ve “helmuese” dhe PMB-ve “shumë helmuese” kryhet në bazë të recetës së lëshuar nga specialisti i diplomuar agronom.

7. Lëshuesi i recetës mban përgjegjësi, në rast plotësimi të pasaktë të saj, për dëmin e shkaktuar te bimët ose produktet bimore të trajtuara.

8. Ekzekutuesi i recetës mban përgjegjësi, në rast ekzekutimi të gabuar të saj, për dëmin e shkaktuar te bimët ose produktet bimore të trajtuara.

Recetat ruhen në njësitë e tregtimit me pakicë për një periudhë 3-vjeçare.

9. Shitja e PMB-ve shumë helmuese lejohet vetëm për përdoruesit profesionistë, të cilët janë persona të diplomuar në fushën e agronomisë ose persona, të cilët i janë nënshtruar një trajnimi të përshtatshëm për përdorimin e PMB-ve shumë të rrezikshme dhe janë të pajisur me dëshmi aftësie të veçantë për këtë përdorim.

IV. TRANSPORTI I PRODUKTEVE PËR MBROJTJEN E BIMËVE

1. Transporti i PMB-ve të klasifikuara “PMB të rrezikshme” dhe “PMB me rrezik të lartë” kryhet sipas legjislacionit shqiptar në fuqi për transportin e mallrave dhe substancave të rrezikshme.

2. Mjetet që transportojnë PMB “helmuese” dhe “shumë helmuese” duhet të plotësojnë kërkesat teknike, si më poshtë vijon:

a) Të kenë shenjat dalluese, karakteristike, të tyre;

b) Hapësira e brendshme e mjetit duhet të jetë e pastër, e thatë, pa objekte që mund të dëmtojnë ambalazhin (gozhda apo pjesë të tjera metalike);

c) Mbulesa e mjetit duhet të jetë e padëmtuar dhe e papërshkueshme nga uji e ndriçimi diellor;

ç) Spondat dhe mbulesa duhet të kenë mbyllje shumë të mirë;

d) Për PMB-të e ndezshme, bazamenti i karrocerisë, spondat dhe mbulesa duhet të jenë prej hekuri, alumini ose të trajtuara me materiale të qëndrueshme ndaj zjarrit;

dh) Të kenë MMI specifike (doreza, rroba, maska, syze, këpucë ose çizme);

e) Të jenë të pajisura me mjetet kundër zjarrit;

ë) Të jenë të pajisura me materiale që neutralizojnë PMB-të e derdhura nga dëmtimi.

3. Ndalohet rreptësisht transporti i:

a) PMB-ve me mjete që trasportojnë njerëz dhe kafshë;

b) Ushqimeve për njerëz dhe kafshë së bashku me PMB-të.

4. Transporti i PMB-ve kryhet vetëm në ambalazhet e tyre origjinale.

5. Kur, gjatë transportit, dëmtohet ambalazhi dhe PMB-ja derdhet, mjeti i transportit duhet të ndalojë dhe drejtuesi i mjetit duhet të marrë masa për ndalimin e rrjedhjes e shmangien e dëmtimit/e ndotjes së mjedisit përreth. Për të thithur e dezaktivizuar lëngjet përdoren dherishte, tallash apo gëlqere, fshihet me kujdes dhe grumbullohet në një enë të veçantë PMB-ja e derdhur. Nxjerrja e tyre jashtë përdorimit bëhet në përputhje me legjislacionin për menaxhimin e integruar të mbetjeve. Në rastin e dëmtimit aksidental të ambalazheve duhet të përdoren MMI (të paktën dorezat).

6. Mjetet e transportit të PMB-ve mund të përdoren për qëllime të tjera vetëm pasi të jenë pastruar mirë, larg qendrave të banuara, burimeve dhe kanaleve të ujit, lumenjve e ujëmbledhësve.

7. Ambalazhet më të rënda dhe/ose ato që përmbajnë PMB të lëngëta duhet të vendosen në shtresat e poshtme të ngarkesës.

8. PMB-ja, gjatë transportit, duhet të jetë e shoqëruar me MSDS-në përkatëse, edhe në gjuhën shqipe.

V. RUAJTJA DHE MAGAZINIMI I PRODUKTEVE PËR MBROJTJEN E BIMËVE

1. PMB-të ruhen në magazina, në rastin e tregtimit me shumicë dhe në mjediset e tregtimit me pakicë.

2. Magazinat ndërtohen ose përshtaten në mënyrë të tillë që të garantojnë ruajtjen e cilësive fiziko-kimike të PMB-ve brenda afateve të skadencës dhe të sigurojnë një nivel temperature të mjedisit ,sipas kërkesave të caktuara në etiketën e PMB-ve për ruajtjen dhe magazinimin e tyre. Për këtë qëllim, magazinat duhet të jenë të pajisura me sisteme ajrimi.

Kushtet e magazinimit duhet të garantojnë, në çdo kohë, shëndetin dhe sigurinë e personelit të punësuar.

3. Miratimi për garantimin e funksionimit të magazinave të tregtimit me shumicë të PMB-ve jepet brenda 10 ditëve nga:

a) Inspektorati përgjegjës për shëndetësinë, në zbatim të legjislacionit për shëndetin publik;

b) Inspektorati përgjegjës për mjedisin, në zbatim të ligjit nr. 10448, datë 14.7.2011, “Për lejet mjedisore”, të ndryshuar;

c) Shërbimi i Mbrojtjes nga Zjarri dhe Shpëtimi (MZSH), në zbatim të ligjit nr. 152/2015, “Për shërbimin e mbrojtjes nga zjarri dhe shpëtimin”.

AKU-ja kontrollon dokumentacionin e lëshuar sipas shkronjave “a”, “b” dhe “c”, të kësaj pike.

4. Kërkesat që duhet të plotësohen për magazinimin e PMB-ve janë si më poshtë vijon:

a) PMB-të duhet të jenë të identifikuara, nëpërmjet certifikatës së origjinës dhe të cilësisë;

b) Hyrja/dalja e PMB-ve nga magazina bëhet me dokumente të rregullta dhe shënimet përkatëse pasqyrohen në librin e magazinës, sipas shtojcës nr. 1 që i bashkëlidhet këtij vendimi;

c) PMB-të vendosen në palete të ndara nga njëra-tjetra, në një largësi jo më të vogël se 0.5m, të ambalazhuara në mënyrë të rregullt, në ambalazhe origjinale dhe me etiketat e miratuara, sipas dokumentit të regjistrimit të PMB-së;

ç) PMB-të e lëngëta vendosen në lartësi jo më të madhe se 3.5m, ndërsa PMB-të e ngurta vendosen në lartësi deri në 2.5 m.

5. Njësitë e tregtimit me pakicë të PMB-ve duhet të ndërtohen ose të përshtaten në mënyrë të tillë që të garantojnë ruajtjen e cilësive fiziko-kimike të tyre, të sigurojnë një nivel temperature mjedisi, sipas kërkesave të caktuara në etiketën e PMB-ve për ruajtjen e tyre.

6. Kur, gjatë ruajtjes së PMB-ve në magazina ose njësitë e tregtimit me pakicë ndodhin dëmtime të ambalazheve dhe rrjedhje të PMB-ve, ato largohen menjëherë nga magazina dhe njësia e tregtimit dhe asgjësohen sipas rregullave në fuqi.

7. Nëse PMB-të, brenda ambalazheve të dëmtuara, janë në gjendje të mirë, ato futen në ambalazhe me etiketa origjinale, në prani të AKU-së. Ky veprim shoqërohet me mbajtjen e një procesverbali, në dy kopje, për të mënjanuar abuzimet që mund të ndodhin me riambalazhimin e PMB-ve në këto mjedise.

8. Përdoruesit e fundit i ruajnë PMB-të në mjedise të veçanta, si: kasaforta, dhoma, depo të siguruara nga hapjet e paautorizuara, në ambalazhe origjinale, larg fëmijëve, në kushte të thata, larg zjarrit, të mbrojtura nga rrezet e drejtpërdrejta të diellit, si dhe duke respektuar të gjitha udhëzimet e veçanta që jepen në etiketë.

9. AKU-ja informon me shkrim:

a) Drejtorinë përgjegjëse për statistikat në ministri dhe SPMB-në, brenda muajit mars të çdo viti, për sasinë e secilit PMB që është importuar dhe është tregtuar gjatë vitit të mëparshëm kalendarik, sipas shtojcave nr. 4 e nr. 5, që i bashkëlidhen këtij vendimi;

b) SPMB-në, për probleme të veçanta që kanë lidhje me kontrollin e PMB-ve;

c) SPMB-në, për çdo efekt të dëmshëm te përdoruesi, mjedisi apo ekosistemi, njerëzit ose kafshët, që është vërejtur gjatë përdorimit, ekspozimit, përhapjes, shkarkimit ndaj secilit PMB të importuar e të hedhur në treg, bazuar në vetëdeklarimin, sipas shkronjës “b”, të pikës 3, të kreut II, të këtij vendimi.

VI. DISPOZITA TË FUNDIT

1. Vendimi nr. 1188, datë 20.8.2008, i Këshillit të Ministrave, “Për miratimin e rregullave për importimin, tregtimin, transportin, ruajtjen, përdorimin dhe asgjësimin e produkteve për mbrojtjen e bimëve”, i ndryshuar, shfuqizohet, me përjashtim të krerëve V, VI e VIII, si dhe të shtojcave 10, 11 e 12, të cilat mbeten në fuqi deri në nxjerrjen e akteve nënligjore në zbatim të ligjit nr. 105/2016, “Për mbrojtjen e bimëve”.

2. Ngarkohet Ministria e Bujqësisë dhe Zhvillimit Rural për zbatimin e këtij vendimi.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI

**Senida Mesi**

SHTOJCA NR. 1

**LIBRI I SHITJES ME SHUMICË TË PMB-ve “TË RREZIKSHME” DHE PMB-ve “ME RREZIK TË LARTË”**

**Emri tregtar i PMB-së \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.** | **FURNIZUAR** | | | | **SHITUR** | | | | | |
| **Nga ka ardhur** | **Nr. i fletë hyrjes** | **Sasia**  **kg/l** | **Data** | **Emri e mbiemri i**  **blerësit** | **Emri i subjektit**  **tregtar** | **Nr. i licencës së tregtimit** | **Sasia**  **kg/lit** | **Nr. i fletëdaljes** | **Data** |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

**Shënim.** Këto të dhëna mbahen në regjistrin e njësisë së tregtimit me shumicë.

SHTOJCA NR. 2

**LIBRI I SHITJES ME PAKICË TË PMB-ve “TË RREZIKSHME” DHE PMB-ve “ME RREZIK TË LARTË”**

**Emri tregtar i PMB-së \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.** | **FURNIZUAR** | | | | **SHITUR** | | | | |
| **Emri i subjektit** | **Nr. i fletëhyrjes** | **Sasia**  **kg/l** | **Data e**  **furnizimit** | **Emri e mbiemri i**  **blerësit** | **Lloji dhe nr. i dëshmisë së aftësisë** | **Sasia e shitur kg/l** | **Data e**  **shitjes** | **Vërejtje** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**Shënim.** Këto të dhëna mbahen në regjistrin e njësisë së tregtimit me pakicë.

SHTOJCA NR. 3

**LIBRI I KONTROLLIT TË PMB-ve NË PIKËN E INSPEKTIMIT KUFITAR (PIK) \_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr.** | **Data e kalimit** | **Emri tregtar i PMB-së** | **Emri i lëndës vepruese** | **Nr. e data e regjistrimit** | **Emri i prodhuesit** | **Emri**  **i aplikuesit** | **Nr. serisë së PMB** | **Vendi i origjinës** | **Vendi nga**  **importohet** | **Emri i blerësit/ firmës importuese** | **Sasia**  **kg/lit.** | **Mjeti, targa** | **Vërejtje** | **Inspektori i**  **PKK** |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

**Shënim.** Këto të dhëna mbahen në regjistrin e pikës së inspektimit kufitar.

SHTOJCA NR. 4

**PASQYRA PËRMBLEDHËSE E IMPORTIT TË PMB-ve**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.** | **Emri tregtar i PMB-së** | **Emri i lëndës vepruese** | **Pika e inspektimit kufitar** | **Data e kalimit** | **Emri i prodhuesit** | **Vendi i origjinës** | **Vendi nga**  **importohet** | **Emri i blerësit/ firmës importuese** |  |
|  |  |  |  |  |  |  |  |  |  |
|  |  |  |  |  | Sasia  kg/l |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**Shënim.** Këto të dhëna raportohen tek AKU-ja, ndërsa AKU-ja i raporton te drejtoria përgjegjëse për statistikat dhe SPMB-ja në ministri.

SHTOJCA NR. 5

**PASQYRA PËRMBLEDHËSE E TREGTIMIT TË PMB-ve**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.** | **Emri tregtar i PMB-së** | **Njësia kg/l** | **Gjendje 31/12/\_\_** | **Hyrjet 1/1-31/12/\_\_** | **Shuma** | **Daljet 1/1-31/12/\_** | **Gjendje 31/12/\_\_** | **Shënime** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Shënim.** Këto të dhëna raportohen tek AKU-ja nga njësitë e tregtimit, ndërsa AKU-ja i raporton te drejtoria përgjegjëse për statistikat dhe SPMB-ja në ministri.